Publication: Magyar Közlöny
Issue: MK-2007-87 (Year: 2007, Number: 87)
Era: 2004-2010
Section: és véleményezésérõl szóló 33/1998. (VI. 24.) NM rendelet
Paragraph Index: 428

és véleményezésérõl szóló 33/1998. (VI. 24.) NM rendelet (a továbbiakban: Rendelet) szerint orvosi vizsgálatra kell küldeni. Azt a munkavállalót, aki elõzetes, idõszakos, soron kívüli vizsgálaton nem vett részt, vagy a megjelölt munkakörre alkalmatlan, a munkáltató nem foglalkoztathatja. Az elõzetes, idõszakos orvosi vizsgálattól rendkívüli munkavégzési körülmények (így például katasztrófa-elhárítási, árvíz- és belvízvédekezési, vízminõségi kárelhárítási tevékenységek ellátása) esetén el lehet tekinteni. 2.03 Védekezésre kirendelt személyek munkavégzésének munkavédelmi feltételeirõl a kirendelõ szervezetnek kell gondoskodnia (oktatás, egyéni védõeszköz biztosítása, munkaszervezés, balesetek kivizsgálása, nyilvántartása). A védekezésben közremûködõ önkéntesek saját kockázatukra vesznek részt a védekezésben. 2.04 Víz feletti munkavégzés alatt a vízbõl való mentésre és elsõsegély-nyújtásra kiképzett, úszni tudó munkavállaló (elsõsorban a mentõcsónak vezetõje) állandóan a munkahelyen, könnyen eloldhatóan kikötött mentõcsónakban köteles tartózkodni. Mentõcsónak vezetésével csak 18. életévét betöltött, kishajó-vezetõi vizsgával rendelkezõ személyt szabad megbízni, amennyiben a mentõcsónak kishajónak minõsül. 2.05 Élõvíz melletti munkáknál a munkavégzés idõtartamára vízi õrnek olyan munkavállalót kell kijelölni, aki tud úszni, jó fizikai adottsággal rendelkezik és ismeri a vízbõl mentés szabályait. 2.06 Gép- és szivattyúházba csak az oda beosztottak, illetve az ellenõrzésre jogosult személyek – idegen személyek pedig csak külön engedéllyel és kísérõvel – léphetnek be. 2.07 Zárt csatornákban, hévízkutak környezetében és azok mûtárgyaiban, dolgozók, illetve azok, akik a szennyvízzel naponta közvetlen kapcsolatba kerülnek, csak 18. életévét betöltött férfi munkavállalók lehetnek, a Rendeletben rögzített alkalmassági és idõszakos orvosi vizsgálaton meg kell felelniük, és az elõírt védõoltásokat meg kell kapniuk. 2.08 Vízépítési munkák irányítására is vonatkozó feltételeket az ER. tartalmazza. 2.09 Veszélyes anyagok és készítmények kezelését (így pl. tárolását, szállítását, felhasználását) csak 18. életévét betöltött, ilyen irányú oktatásban részesült, illetve a vonatkozó jogszabály szerinti képesítéssel rendelkezõ munkavállalók végezhetik. 2.10 Fertõzés veszéllyel járó munkaterületeken, veszélyes anyagokkal és technológiával dolgozó munkavállalók részére – a fertõzõ betegségek és a járványok megelõzése érdekében szükséges járványügyi intézkedésekrõl szóló

Source: https://magyarkozlony.hu/hivatalos-lapok/21a765f325dbbd4749c4a2b308f7876745217987/dokumentumok/db26a4b6b9bfe2527f3b564a51e81f0f0b5faedb/letoltes